Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 22/13/7712	Svidník, 6.6.2014
EEČ : 2-60-34-2014

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Svidník
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 18.3.2013, spisová značka Pv 22/13/7712, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
XXXXX na základe zbrojného preukazu číslo AA 275832 oprávnený na držanie poľovníckej opakovacej pušky značky Rossler, model Titan 6, kalibru 8x57JS, výrobného čísla hlavne 23981, rakúskej výroby, bez toho aby bol členom poľovníckeho združenia s určeným poľovným revírom, po vzájomnej dohode s XXXXX s úmyslom vyskúšať uvedenú poľovnícku pušku na lesnej zveri, z osobného motorového vozidla značky Škoda Felícia evidenčného čísla SK-705 AB, ktoré XXXXX 11.1.2013 okolo 02.55 hod. viedol po štátnej ceste cez poľovné revíry Jasenov Pstriná, XXXXX a Diľ Poľana medzi obcami Driečna a Vladiča okr. Stropkov, XXXXX ručnou baterkou osvetľoval priestor okolo cesty a okrajov lesa pátrajúc po lesnej zveri s tým, že XXXXX uvedenú poľovnícku pušku so zásobníkom a 6 nábojmi kalibru 8x57B JS, naviac vybavenú zameriavacím ďalekohľadom značky Hawke výrobného čísla 2,5-10x56 a led svietidlom značky Fenix TK 15, vo vhodnej chvíli použije, no táto puška nebola použitá, lebo boli zastavení policajnou hliadkou OO PZ v Stropkove, pričom porušili ustanovenia § 24 ods. 3 písm.f/, a § 65 ods. 2 písm. k/ zákona číslo 274/2009 Z.z. o poľovníctve v platnom znení,

Uznesením prokurátora Okresnej prokuratúry XXXXX zo dňa 18.3.2013, spisová značka Pv 22/13/7712, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
14 mesiacov
Odôvodnenie:
	Uznesením č.k. Pv 22/13-16 z 18.03.2013 som podľa § 216 ods. 1 Tr. por. podmienečne zastavil trestné stíhanie proti obvinenému XXXXX pre pokus prečinu pytliactva podľa § 20, § 14 ods. 1, § 310 ods. 1 Tr. zák. a podľa § 216 ods. 2 Tr. por. som obvinenému určil skúšobnú dobu v trvaní 14 (štrnásť) mesiacov, pričom toto uznesenie nadobudlo právoplatnosť 26.03.2013.
	Zo správ o povesti obvineného a z odpisu z registra trestov som zistil, že obvinený v priebehu skúšobnej doby viedol riadny život v zmysle § 217 ods. 1 Tr. por. Preto bolo potrebné rozhodnúť, že obvinený sa v skúšobnej dobe osvedčil.
	Podľa § 217 ods. 4 Tr.por. právoplatnosťou tohto uznesenia nastávajú účinky zastavenia trestného stíhania podľa § 9 ods. 1 písm. e/ Tr. por. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anatolij Derco
prokurátor